རྡོ་རྗེ་དོན་གྲུབ་ཀྱིས་གསར་འགོད་པར་རྣམ་གྲངས་དེ་ལྷ་ས་གྲོང་ཁྱེར་གྱིལོ་ལྔ་ཚན་བཅུ་གཉིས་པའིའཕེལ་རྒྱས་འཆར་འགོད་དང་ལྷ་ས་གྲོང་ཁྱེར་གྱི་ཡུལ་སྐོར་འཆར་འགོད་གཙོ་གནད་རྣམ་གྲངས་ནང་ཚུད་ཡོད་པས་བོད་ཀྱི་མངོན་མིན་རིག་གནས་ཤུལ་བཞག་སྲུང་སྐྱོབ་རྒྱུན་འཛིན་གྱི་རྟེན་གཞི་དང་།བོད་ཀྱི་རིག་གནས་ཀྱི་གསར་གཏོད་ཡུལ་སྐོར་དང་ཁྱད་ལྡན་སྤྲོ་གསེང་འཛད་སྤྱོད་རྟེན་གཞི།བོད་ཀྱི་མངོན་མིན་རིག་གནས་ཐོན་ལས་སྲུང་སྐྱོབ་རྟེན་གཞི།བོད་ལྗོངས་ཐཱན་ཉུང་ཡུལ་སྐོར་དཔེ་སྟོན་རྟེན་གཞི།བོད་ཀྱི་མངོན་མིན་རིག་གནས་སློབ་གསོ་གསོ་སྦྱོང་རྟེན་གཞི་སོགས་ལ་དམིགས་ནས་བསྐྲུན་པ་དང་གློག་བརྙན་བརྙན་འཕྲིན་ཕབ་སྐྲུན་བྱེད་པ་སོགས་ཀྱི་ཕྱིར་འཕྲོས་ཕན་ནུས་ཀྱང་ལྡན་ཡོད།དཔེ་སྟོན་རྟེན་གཞི་དེ་ནས་ཡུལ་སྐོར་བ་ཚོས་རྡོ་ལུགས་ཐང་གའི་འབྲི་རིམ་ཧྲིལ་པོར་ལྟ་ཞིབ་དང་རྡོ་ལུགས་ཐང་གའི་ཐུན་མོང་མ་ཡིན་པའི་ཡིད་དབང་འཕྲོག་ཤུགས་མྱོང་རོལ་བྱེད་ཆོག་ཅེས་བཤད་པ་རེད།